google/wiki40b huggingface dataset:
Žlté tričko

Žlté tričko je tričko, ktoré si oblieka pretekár, ktorý je na čele predbežného poradia vo viacetapových cyklistických pretekoch, najznámejšie je žlté tričko z pretekov Tour de France. Oprávnenie obliecť si žlté tričko na štarte etapy získava jazdec, ktorý bol v priebežnom hodnotení po poslednej ukončenej etape na prvom mieste v poradí. Pretekár, ktorý získa žlté tričko po poslednej etape pretekov sa stáva ich celkovým víťazom.
Aletta Ocean

Kariéra

Aletta začala s modelingom v roku 2006 po tom, ako vyhrala súťaž krásy. Do pornopriemyslu ju priviedol jej priateľ v roku 2007.
Aletta pracovala pre spoločnosti ako Penthouse alebo maďarský Playboy. V roku 2010 získala ocenenie AVN Awards ako ženský zahraničný interpret roka.
Ailleville

Poloha

Obec má rozlohu 5,01 km². Najvyšší bod je položený 296 m n. m. a najnižší bod 156 m n. m.

Obyvateľstvo

Počet obyvateľov obce je 273 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Renato Dulbecco

Životopis

Vyštudoval medicínu na turínskej univerzite, jeho spolužiakmi tu boli dvaja ďalší neskorší držitelia Nobelovej ceny, Salvador Luria a Rita Levi-Montalcini. Počas druhej svetovej vojny bojoval v radoch talianskej armády vo Francúzsku a na východnom fronte, ale po vstupe Nemcov do Talianska prešiel k partizánom a zapojil sa do protifašistického odboja. Po oslobodení sa krátko venoval politike, bol radným Turína, ale rýchlo sa vrátil k vede. V roku 1946 ho navštívil v Taliansku Luria a prehovoril ho k odchodu do USA. Odišiel tam v roku 1947, pracoval najprv v Luriovom laboratóriu v Indiane a neskôr v tíme Maxa Delbrücka na California Institute of Technology.
Ézy-sur-Eure

Poloha

Obec má rozlohu 8,92 km². Najvyšší bod je položený 132 m n. m. a najnižší bod 57 m n. m.

Obyvateľstvo

Počet obyvateľov obce je 3 219 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Bonnet-en-Bresse

Poloha

Obec má rozlohu 17,61 km². Najvyšší bod je položený 198 m n. m. a najnižší bod 177 m n. m.

Obyvateľstvo

Počet obyvateľov obce je 466 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Córdobský kalifát

Córdobský kalifát alebo (na odlíšenie od Abbásovského kalifátu v Bagdade) Západný kalifát bol kalifát na asi (južných) 80%-tách Pyrenejského polostrova a v časti severnej Afriky (Ceuta a Tanger) od roku 929 do 1031, v ktorom vládli Umajjovci. Vznikol transformáciou córdobského emirátu, ktorý vznikol roku 756. Na severe súperil s kresťanskými panovníkmi Aragónska, Astúrie, Katalánska a Navarry. Roku 1031 sa rozpadol na rad menších kráľovstiev (tzv. taifas), čo umožnilo razantnejší nástup reconquisty.
Bol to vyspelý štátny útvar, ktorý kultúrou a vzdelanosťou prevyšoval väčšinu súdobých európskych štátov. Jeho mestá sa vyznačovali rozvinutou remeselnou výrobou a obchodom, pokročilou architektúrou a mestskou zástavbou. Známe sú napríklad historické jadrá miest ako Córdoba, Granada a Sevilla. Mauri stavali krásne a zaujímavé budovy ako mešitu La Mesquita v Cordobe, ktorá sa dnes používa ako katedrála. V rámci kalifátu viac-menej v pokoji koexistovali židia, kresťania aj moslimovia.
James Newton Howard

James Newton Howard (* 9. jún 1951, Los Angeles) je americký skladateľ filmovej hudby, držiteľ Zlatého glóbusu a ceny Emmy. Medzi najznámejšie filmy, pre ktoré skomponoval hudbu patria Utečenec, Šiesty zmysel, Znamenia, King Kong, Som legenda a iné.
Prašivá (Moravsko-sliezske Beskydy)

Prístup

Pre turistov je prístupná z Vyšní Lhoty (autobus), Dobratice (vlak) a z Komorní Lhotky. Na Malú Prašivú vedie tzv. Olšáková cesta (p. Olšák bol notárom vo Frýdku, ktorý sa stal druhým vedúcim turistickej chaty na Prašivej).
Austrázia

Austrázia (iné názvy: zastarano Austrasia, zriedkavo Východná ríša; latinsky Auster, Austrasia; nem. Austrien, Austrasien, zriedkavo Ostreich, Österreich, Osterreich) bol územný celok na severovýchode Franskej ríše v 6. až 8. storočí počas vlády Merovejovcov.
Austrázia sa rozprestierala na území dnešného Luxemburska a častiach Belgicka, Holandska, severovýchodného Francúzska a západného Nemecka. Centrum ležalo pri riekach Rýn a Mosela, kde sa pôvodne nachádzali kmene Frankov pred ich zjednotením Chlodovikom I. V roku 567 sa stala samostatným kráľovstvom v rámci ríše so Sigibertom I. ako jej prvým vládcom. Svoju územnú samostatnosť stratila počas vlády Karolovcov v 8. storočí.
Hérodóros z Megary

Hérodóros (starogr. Ηρόδωρος – Hérodóros) bol desaťnásobný víťaz olympijskej súťaže trubačov a hlásateľov na prelome štvrtého a tretieho storočia pred Kr.
Hérodóros z Megary sa do zoznamu olympionikov starovekého Grécka zapísal ojedinelým spôsobom. Nebol to atlét, ale trubač a hlásateľ. V Olympii sa táto disciplína zaviedla na 96. hrách v roku 396 pred Kr. Hérodóros v súťaži trubačov a hlásateľov zvíťazil v Olympii na 113. až 122. hrách t. j. víťazil od roku 328 až do roku 292 pred Kr. Hérodóros teda ohlásil víťazstvá olympionikov na desiatich hrách a okrem toho ohlasoval aj víťazstvá športovcov na nemejských, isthmiských a na pythijských hrách.
Staroveký autor Athénaios z Naukratidy uvádza, že Hérodóros bol statný chlap, ktorý spával na levej koži. Údajne mal nesmierne veľký apetít a pľúca také silné, že keď zadul na svoju dvojitú trúbu, ľuďom zaliehalo v ušiach na vzdialenosť hodu diskom. Sila jeho dychu poslúžila aj vojvodcovi Démétriovi Poliorkétovi (neskoršiemu kráľovi) pri obliehaní Argu, kde jeho trúba znela hlasno ako „megafón". Hérodóros pri svojom prvom vystúpení v Olympii roku 328 pred Kr. ohlásil víťazstvo boxera Satyra z Élidy a pri poslednom v roku 292 pred Kr. víťazstvo štvorzáprahu Télemacha z Élidy.
Saint-Romain-sur-Gironde

Poloha

Obec má rozlohu 3,16 km². Najvyšší bod je položený 30 m n. m. a najnižší bod 1 m n. m.

Obyvateľstvo

Počet obyvateľov obce je 50 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Princíp najmenšieho účinku

Princíp najmenšieho účinku je variačný princíp, podľa ktorého sa mechanický systém vyvíja takým spôsobom, ktorý minimalizuje účinok. Viedol k vytvoreniu Lagrangeovskej a Hamiltonovskej formulácie klasickej mechaniky. Tento princíp zrejme prvýkrát formuloval francúzsky fyzik Pierre-Louis Moreau de Maupertuis v rokoch 1744 a 1746. Podobné myšlienky však boli v rámci optiky rozvíjané už v starovekom Grécku, dnes ich poznáme (v omnoho presnejšej podobe) pod názvom princíp najkratšieho času.
Bettrechies

Poloha

Obec má rozlohu 3,36 km². Najvyšší bod je položený 129 m n. m. a najnižší bod 67 m n. m.

Obyvateľstvo

Počet obyvateľov obce je 245 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oscar Loya

Kariéra

Loya reprezentoval Nemecko na Eurovision Song Contest 2009 v rámci projektu Alex Sings Oscar Swings s producentom Alexom Christensenom. Počas finálového vystúpenia zo súťažnou piesňou ho 16. mája 2009 odprevadila americká speváčka a herečka Dita Von Teese. V hlasovaní divákov a odbornej poroty nakoniec obsadili 20. miesto so ziskom 35 bodov. Najväčší počet bodov (7) dostali z Dánska a Spojeného kráľovstva.
Po vystúpení na Eurovízii vydal Loya za producentskej asistencie Alexa Christensena debutový album Heart 4 Sale, na ktorom zaznel aj singel zo súťaže.

Osobný život

Loya je najmladší z piatich súrodencov. Otvorene sa hlási k homosexuálnej orientácii. V súčasnosti žije so svojím priateľom v Mníchove.
Macau

Poloha

Obec má rozlohu 19,56 km². Najvyšší bod je položený 26 m n. m. a najnižší bod 0 m n. m.

Obyvateľstvo

Počet obyvateľov obce je 3 447 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fontain

Poloha

Obec má rozlohu 16,27 km². Najvyšší bod je položený 511 m n. m. a najnižší bod 340 m n. m.

Obyvateľstvo

Počet obyvateľov obce je 949 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charles Veach

Životopis

Absolvoval vojenskú leteckú akadémiu a potom lietal ako pilot, aj vo Vietname. Mal nalietaných 5000 hodín. Oženil sa s Alicou Scottovou a mal s ňou dve deti. Žil aj študoval na Honolulu – Tahiti. U NASA bol medzi astronautov registrovaný od 23. mája 1984 do 10. marca 1995. Zomrel v Houstone na rakovinu kože.

Lety do vesmíru

Prvá vesmírna misia, ktorej sa zúčastnil, mala označenie STS-83, trvala 8 dní a bola dodatočne po svojom štarte z rampy 39A na kozmodróme Cape Canaveral Air Force Station na Floride katalogizovaná v COSPAR ako 1991 – 031A. Na palube raketoplánu Discovery bola sedemčlenná posádka, v ktorej bol Veach letovým špecialistom, so sebou viezli nemeckú družicu SPAS, jednu americkú špionážnu družicu a množstvo nových vedeckých prístrojov. Misia bola úspešná a zakončená opäť na Floride.
Po 1,5 roku letel do kozmu druhýkrát, miestom štartu (i neskoršieho pristátia) bola opäť Florida. Misia STS-52 (COSPAR 1992 – 070A) na palube raketoplánu Columbia trvala takmer 10 dní. Posádka bola šesťčlenná. Hlavným cieľom letu bolo vypustenie družice LAGEOS 2 na obežnú dráhu. Veach aj v tejto misii pôsobil ako letový špecialista.
Majstrovstvá Európy UEFS vo futsale

Majstrovstvá Európy UEFS vo futsale alebo Majstrovstvá Európy v sálovom futbale (tiež Eurofutsal) sú najvyššie európske podujatie národných družstiev v sálovom futbale – futsale (AMF), ktoré riadi Európska futsalová únia (UEFS). Ich história siaha do roku 1989, kedy sa v Španielsku konali prvé majstrovstvá Európy mužov. O 12 rokov neskôr, v roku 2001, sa v Rusku organizovali prvé majstrovstvá Európy žien. Od roku 2004 prebiehajú s 2-ročnou periodicitou. V oboch kategóriách dosiahli najviac víťazstiev družstvá Ruska.
Integrálna rovnica

Integrálna rovnica je v matematike rovnica, v ktorej sa neznáma funkcia nachádza pod integrálom. Integrálne rovnice úzko súvisia s diferenciálnymi rovnicami a niektoré problémy môžu byť formulované oboma spôsobmi (napr. Maxwellove rovnice).
Za zakladateľa teórie integrálnych rovníc sa považuje Erik Ivar Fredholm, neskôr k nej významne prispel Vito Volterra.

Klasifikácia integrálnych rovníc

Integrálne rovnice možno rozdeliť na dve základné triedy: Fredholmove integrálne rovnice a Volterrove integrálne rovnice. Pri Fredholmových rovniciach má interval integrácie konštantné hranice, pri Volterrových rovniciach je jedna z hraníc funkciou premennej x.
Ďalšie delenie je na rovnice prvého a druhého druhu. V rovniciach prvého druhu sa neznáma funkcia nachádza len pod integrálom, v rovniciach druhého druhu sa nachádza pod integrálom aj mimo integrálu.
František Berlica

Životopis

Narodil sa 19. apríla v Banskej Bystrici rodičom Františkovi Berlicovi a Zuzane rod. Toltovej. Študoval na gymnáziu v Banskej Bystrici, v roku 1834 vstúpil do kňazského seminára a v roku 1839 bol vysvätený za kňaza. Bol kaplánom v Kremnických Baniach, Handlovej neskôr bol generálny vikár banskobystrickej diecézy. V roku 1853 sa stal farárom vo Svätom Kríži. V roku 1854 bol menovaný za kanonika a v roku 1888 za titulárneho biskupa zo Šibeniku. V roku 1893 na krátku dobu spravoval diecézu ako kapitulárny vikár.
Autor slávnostnej kázne pri 100. výročí založenia banskobystrického biskupstva. Kázeň uverejnil tiež v časopise Cyrill a Method (1863), hoci k slovenskému národnému hnutiu ostal vlažný.
Toutainville

Poloha

Obec má rozlohu 11,85 km². Najvyšší bod je položený 126 m n. m. a najnižší bod 2 m n. m.

Obyvateľstvo

Počet obyvateľov obce je 1 204 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v atletike 2003

Majstrovstvá sveta v atletike 2003 sa konali v francúzskom Paríži 23. augusta – 31. augusta. Slovensko nezískalo medailu. Najúspešnejšou krajinou v počte dosiahnutých medailí sa stali Spojené štáty, ktoré získali 17 medialí (8-8-1). Počet krajín, ktoré získali medailu bol 43.
Breuil-Bois-Robert

Poloha

Obec má rozlohu 3,75 km². Najvyšší bod je položený 147 m n. m. a najnižší bod 42 m n. m.

Obyvateľstvo

Počet obyvateľov obce je 711 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Centripetálny

Centripetálny (lat.) znamená dostredivý, smerujúci do stredu.
Saint-Marc-sur-Seine

Poloha

Obec má rozlohu 8,4 km². Najvyšší bod je položený 411 m n. m. a najnižší bod 265 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
SAP (softvérový podnik)

SAP AG (do roku 2004 obchodné meno znelo Systeme, Anwendungen und Produkte in der Datenverarbeitung AG a SAP AG bola len jeho skratka) je nemecká akciová spoločnosť so sídlom vo Walldorfe, jeden z najväčších výrobcov softvéru na svete. Hlavným predmetom podnikania je vývoj centrálneho softvéru pre podniky. Ako vedúca spoločnosť na trhu medzipodnikových softvérových riešení, SAP so svojimi riešeniami SAP™ Business Suite založenými na otvorenej integračnej a aplikačnej platforme SAP NetWeaver® redukuje zložitosť, celkové náklady na vlastníctvo a podporuje podnikové inovácie. Riešenia SAP Business Suite pomáhajú podnikom a organizáciám na celom svete zlepšovať vzťahy so zákazníkmi, rozširovať spoluprácu s partnermi a zefektívňovať dodávateľský reťazec a obchodné operácie. SAP NetWeaver umožňuje komplexnú integráciu informácií a organizačných procesov v heterogénnom prostredí. Je založený na otvorených štandardoch webových služieb.
SAP Business Suite poskytuje riešenia pre prakticky všetky organizačné procesy, od financií k portálom, od mobilného biznisu po najmodernejšiu technológiu. Ponúka tiež 25 odvetvových riešení. Každé odvetvové riešenie je navrhnuté špeciálne pre dané odvetvie, spolu so štandardnými nastaveniami.

Komunita

SAP Community Network (SCN) je komunita zákazníkov SAP, partnerov, zamestnancov v roliach ako sú: developeri, konzultanti, obchodní analytici, administrátori a podobne, ktorí získavajú a zdieľajú svoje znalosti. SAP Community Network (SCN) je vnímaná ako najlepšia firemná sociálna sieť na svete. Zastupuje ju viac ako 2,5 milióna členov z územia celého sveta.
Coutures (Dordogne)

Poloha

Obec má rozlohu 8,53 km². Najvyšší bod je položený 213 m n. m. a najnižší bod 99 m n. m.

Obyvateľstvo

Počet obyvateľov obce je 189 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Terrisse

Poloha

Obec má rozlohu 27,6 km². Najvyšší bod je položený 1 222 m n. m. a najnižší bod 820 m n. m.

Obyvateľstvo

Počet obyvateľov obce je 163 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Clémentin

Poloha

Obec má rozlohu 13,82 km². Najvyšší bod je položený 148 m n. m. a najnižší bod 87 m n. m.

Obyvateľstvo

Počet obyvateľov obce je 529 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Puechredon

Poloha

Obec má rozlohu 8,08 km². Najvyšší bod je položený 242 m n. m. a najnižší bod 93 m n. m.

Obyvateľstvo

Počet obyvateľov obce je 37 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coupesarte

Poloha

Obec má rozlohu 4,47 km². Najvyšší bod je položený 135 m n. m. a najnižší bod 32 m n. m.

Obyvateľstvo

Počet obyvateľov obce je 39 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jack Pierpont Morgan

Jack Pierpont Morgan jr. (* 7. september, 1867 - † 7. september 1943) bol americký bankár, syn J. P. Morgana sen., zakladateľa Morganovej finančnej skupiny. Financoval vojensko-politický blok Dohody počas 1. svetovej vojny.
Malá Lodina (vodná nádrž)

Malá Lodina bola postavená na rieke Hornád nad mestom Košice. Vodná stavba je betónová gravitačná ťažná. Priehrada je vysoká 27 metrov nad úrovňou terénu a dĺžka koruny hrádze od pravého brehu na ľavý je 140 metrov. Táto priehrada tvorí vyrovnávaciu vodnú nádrž pre vodné dielo Ružín. Objem nádrže je 3,7 mil. metrov kubických vody.

Elektráreň vodného diela

V priehrade je jedna horizontálna Kaplanova turbína s priemernou ročnou výrobou 6 GWh.
Habrová (prírodná pamiatka)

Ochrana

Predmetom ochrany sú prírode blízke porasty s prevahou hrabu a druhovo bohatým bylinným poschodím, sprevádzané skalnými útvarmi.

Geológia

Geomorfologicky prináleží okrsku Sýkořská hornatina (podcelok Nedvědická vrchovina, celok Hornosvratecká vrchovina). Podložie tvorí porfyroblastická muskoviticko až sericiticko-muskovitická rula Bítešskej skupiny, tvoriaca početné mrazové zruby. Pôdy reprezentujú kambiz (dystrická, rankerová, pseudoglejová) a pseudoglej typický (kambický).

Flóra

Z drevín sú zastúpené buk lesný, dominantné hrab obyčajný, jaseň štíhly, javor horský, javor mliečny a smrek obyčajný, medzi kríkmi baza čierna, lykovec jedovatý, ostružina, ríbezľa egrešová. Rastlinstvo zastupuje bažanka trváca, hrachor jarný, cesnačka lekárska, pakost smradľavý, papraď samčia, kokorník voňavý, zubačka cibuľkonosná, netýkavka nedotklivá, nezábudka lesná, starček vajcovitolistý, vranovec štvorlistý, zvonček broskyňolistý, žindava európska a ďalšie, huby napríklad smrček černastorebrový a hodvábnica Mougeotova.

Fauna

Z hmyzu je to mníška obyčajná, mramorovka smreková, mora čistcová alebo piadivka netýkavková, v okolí hniezdia výr skalný a bocian čierny.
Citroën Belphégor

Hydropneumatické brzdy

Belphégor prebral hydropneumatické brzdy z Citroënu DS. Používal dva nezávislé brzdové okruhy čo bolo na tú dobu netradičné riešenie bezpečnosti. Je to neobvyklé riešenie lebo väčšinou sa používali klasické brzdy alebo pri väčších nákladných vozidlách vzduchové brzdy.
Hydropneumatické brzdy sú oveľa účinnejšie ako klasické hydraulické, pracujú s viac ako dvojnásobným tlakom. Belphégor však nemal hydropneumatické odpruženie a nemohol ho tak využiť na reguláciu tlaku, bol potrebný nezávislý záťažový regulátor. (Zariadenie ktoré v závislosti na hmotnosť nákladu reguluje účinok bŕzd.) Mechanický systém tak rozdeľuje brzdný účinok medzi prednú a zadnú nápravu podľa zaťaženia. Inováciou bolo aj použitie indikátora opotrebenia bŕzd na palubnej doske.

Podvozok

Podvozok bol použitý klasickej koncepcie. Listové pružiny vpredu a vzadu, vzadu s postupným upínaním. Kabína bola pripojená k rámu prostredníctvom štyroch nezávislých tlmičov. Tento systém nezávislého odpruženia kabíny sa používa u nákladných vozidiel dodnes.
Bricquebec

Poloha

Obec má rozlohu 32,66 km². Najvyšší bod je položený 161 m n. m. a najnižší bod 7 m n. m.

Obyvateľstvo

Počet obyvateľov obce je 4 260 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jeleňovité

Jeleňovité (lat. Cervidae) sú čeľaď prežúvavcov.
Typickým znakom (okrem srnčekov) sú parohy, ktoré periodicky narastajú samcom (pri soboch aj samiciam), a chýbajúci žlčový vačok. Na tele majú kožné pachové žľazy slúžiace na komunikáciu medzi jedincami druhu.
Blažej Podmanický

Blažej Podmanický († 1480) bol uhorský vojvodca, majiteľ hradu Hričov.
Osobnosť Blažeja Podmanického býva často mylne zamieňaná s Blažejom Maďarom alebo Blažejom Borotínom, o jeho pôvode sa nevie nič určitého. Jeho mladosť spadá do doby husitských vojen. Z počiatku vraj bojoval po boku husitov proti českému kráľovi. Od roku 1466 sa priklonil na stranu kráľa Mateja. Jiří z Poděbrad požiadal kráľa Mateja (1467), aby odvolal Blažeja Podmanického z Moravy, kde pustošil.
Roku 1468 daroval kráľ Matej Blažejovi Podmanickému za osobnú zdatnosť a smelosť hrad Hričov s príslušenstvami (Horný a Dolný Hričov, Hričovské Podhradie, Peklina, Dolné a Horné Hlboké, Závadka, Bytčianska Lehota, Ovčarsko, Veľká Kotešová a Dlhé Pole). V máji roku 1469 Blažej nadobudol nové majetky ako Prečín, Fačkov a Hliník.
Blažej Podmanický sa oženil po dva razy. Prvá žena bola dcéra (alebo vnučka) Vencela Bjelika, pána lednického hradu. Druhá žena Dorota bola vdovou po Svidrigovi, vodcovi českých husitov. S Blažejom mala syna Vencela (Ladislava). Blažej Podmanický zomrel v auguste roku 1480.
New Orleans (budova)

New Orleans je mrakodrap v holandskom meste Rotterdam. Bol postavený v rokoch 2007 - 2010 a jeho architektom bol portugalský architekt Álvaro Siza Vieira. S výškou 158,36 m je najvyššou obytnou budovou v Holandsku a druhým najvyšším mrakodrapom v meste (po Maastoren). Vrchol antény sa nachádza 163 m nad úrovňou ulice. V budove sa nachádza 45 poschodí.
Žitná-Radiša

Poloha

Nachádza sa v údolí Radiše na rozhraní Nitrianskej pahorkatiny a Strážovských vrchov. Z okresného mesta je obec vzdialená asi 8 km severovýchodným smerom.
Eurydamas z Kyrény

Eurydamas (starogr. Εὐρυδάμας – Eurydamas) bol v starovekom Grécku olympijský víťaz v boxe.
Eurydamas z líbyjskej Kyrény sa stal legendou po finálovom súboji v boxe na olympijských hrách. Keď utržil úder, ktorý mu vylámal niekoľko zubov, nedal na sebe nič znať, zuby prehltol a so zatvorenými ústami pokračoval v súboji a zvíťazil. Dátum jeho olympijského víťazstva je neznámy. S veľkou pravdepodobnosťou to ale bolo za rímskych čias, lebo staroveký autor Klaudios Ailianos uvádza, že bojoval s „ozbrojenými päsťami" (lat. caestus), odvodené od caedo, „skoliť", „zabiť". Boli to kožené šnúrovacie rukavice, do ktorých sa namiesto kožených zosilňovacích pásov zašívali olovené alebo železné guľky a platničky.
Box sa stal olympijskou disciplínou na 23. hrách v roku 688 pred Kr. V starovekom Grécku mal box (pygmé) voľnejšie pravidlá. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.
Passel

Poloha

Obec má rozlohu 3,65 km². Najvyšší bod je položený 95 m n. m. a najnižší bod 36 m n. m.

Obyvateľstvo

Počet obyvateľov obce je 296 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saiguède

Poloha

Obec má rozlohu 11,86 km². Najvyšší bod je položený 312 m n. m. a najnižší bod 208 m n. m.

Obyvateľstvo

Počet obyvateľov obce je 715 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marcenat (Cantal)

Poloha

Marcenat má rozlohu 51,47 km². Najvyšší bod je položený 1 449 m n. m. a najnižší bod 760 m n. m.

Obyvateľstvo

Marcenat má 521 obyvateľov (2009).
Graf vývoja obyvateľstva:
Zdroje: INSEE
Dogneville

Poloha

Obec má rozlohu 11,42 km². Najvyšší bod je položený 390 m n. m. a najnižší bod 308 m n. m.

Obyvateľstvo

Počet obyvateľov obce je 1 450 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Narcy (Haute-Marne)

Poloha

Obec má rozlohu 11,12 km². Najvyšší bod je položený 291 m n. m. a najnižší bod 171 m n. m.

Obyvateľstvo

Počet obyvateľov obce je 240 (2009).
Nasledujúci graf zobrazuje vývoj počtu obyvateľov v obci.
Zdroje: INSEE